Edderkoppkvinnens kyss

Edderkoppkvinnens kyss (orig. Kiss of the Spider Woman) er en brasiliansk-amerikansk dramafilm fra 1985 regissert av Héctor Babenco.

Filmen er basert på den argentinske forfatteren Manuel Puigs roman med samme navn fra 1976. Manus til filmen er skrevet av Leonard Schrader mens hovedrollene spilles av William Hurt og Raúl Juliá. Handlingen er lagt til et fengsel i Brasil under militærdiktaturet og følger vennskapet som utvikler seg mellom de to hovedkarakterene.

Filmen fikk god mottakelse fra kritikere og vant flere priser. Flere av prisene gikk til skuespiller William Hurt, blant dem Oscar for beste mannlige hovedrolle.

Handling 
Filmen handler om en dialog mellom to svært forskjellige individer, som deler en fengselscelle i Brasil under det brasilianske militærdiktaturet: Valentin Arregui, som er fengslet (og har blitt torturert) på grunn av sine aktiviteter på vegne av en venstreorientert revolusjonær gruppe. Samt Luis Molina, en feminin homofil som sitter i fengsel etter å ha hatt sex med en mindreårig gutt. Molina fordriver tiden i fengsel ved å fortelle minner fra en av favoritt-filmene hans: en romantisk thriller som også var en nazistisk propagandafilm. Han vever karakterene inn i en fortelling som er ment å trøste Valentin, og distrahere ham fra de vanskelige realitetene med politisk fengsling og separasjon fra hans kjæreste Marta.

Valentin oppfordrer Molina til å ha selvrespekt, og åpner ham for politisk engasjement. Det utvikler det seg et usannsynlig vennskap mellom Valentin og Molina. Etter hvert som historien utvikler seg, blir det klart at Valentin blir forgiftet av fangevokterne sine. Molina spionerer på Valentin, på vegne av det hemmelige politiet. Molina har tilsynelatende blitt lovet prøveløslatelse dersom han lykkes med å skaffe informasjon som gjør at det hemmelige politiet kan ødelegge den revolusjonære gruppen som Valein var medlem av.

Molina får prøveløslatelse i et overraskende trekk fra det hemmelige politiet. Molina tar farvel med Valentin med et kyss. Ute av fengselet ringer Molina et telefonnummer som Valentin tidligere hadde gitt ham, og Molina får muligheten til å møte medlemmer fra den revolusjonære gruppen. Men det hemmelige politiet har hatt Molina under streng overvåking, og i løpet av møtet oppstår det en skuddveksling.

Skuespillere 
 William Hurt – Luis Molina
 Raúl Juliá – Valentin Arregui
 Sônia Braga – Leni Lamaison / Marta / edderkoppkvinnen
 José Lewgoy – Vakt
 Milton Gonçalves – Pedro
 Míriam Pires – Mor
 Nuno Leal Maia – Gabriel
 Fernando Torres – Americo
 Patricio Bisso – Greta
 Herson Capri – Werner
 Denise Dumont – Michele
 Antônio Petrin – Clubfoot
 Wilson Grey – Flunky
 Miguel Falabella – Løytnant

Priser og utmerkelser

Referanser

Eksterne lenker 
 

Brasilianske dramafilmer
Dramafilmer fra USA
Filmer fra 1985
Filmer med en Oscar-vinnende mannlig hovedrolle